b'\n_START_ARTICLE_\n\xc5\xa0trigova\n_START_SECTION_\n\xc5\xa0trigova kot naslednica Stridona\n_START_PARAGRAPH_\n\xc5\xa0trigova je znana kot domnevna lokacija rimskega mesta Stridon, v katerem se je rodil cerkveni o\xc4\x8de in u\xc4\x8ditelj sveti Hieronim. Tako imenovana \xc2\xbbpanonska domneva\xc2\xab\xc2\xa0ima med strokovnjaki malo zagovornikov. Prvi med zagovorniki so bili celjski grofje, ki so na svoje ozemlje poklicali redovnike pavlince. Ti so bili vneti zagovorniki Hieronimovega panonskega porekla, verjetno tudi zato, ker je sveti Hieronim prvi napisal \xc5\xbeivljenjepis njihovega duhovnega o\xc4\x8deta, svetega Pavel iz Teb. Cerkev sv. Hieronima in samostan je dal zgraditi Friderik II. Celjski leta 1448. Cerkev je leta 1738 mo\xc4\x8dno prizadel potres, zato je pavlinec Josip Bedekovi\xc4\x87 Komorski leta 1749 dal zgraditi novo. Bedekovi\xc4\x87 je bil tudi sicer zagovornik \xc5\xa1trigovskega Stridona in je leta 1757 izdal knjigo Rojstni kraj velikega cerkvenega u\xc4\x8ditelja svetega Hieronima (Natale solum magni ecclesiae doctoris sancti Hieronymi), v kateri razvija to tezo.'